[{"text_idx": "#000001", "text": "The Home of Welsh Football"}, {"text_idx": "#000006", "text": "Efo dros fis i fynd tan y ge\u0302m, bydd Cymru yn creu hanes yn erbyn Slofenia ar nos Fawrth 6ed o Fedi (KO 19:45) yn Stadiwm Dinas Caerdydd trwy groesawi\u2019r dorf fwyaf erioed ar gyfer ge\u0302m merched rhyngwladol yng Nghymru."}, {"text_idx": "#000007", "text": "Wrth i\u2019r diddordeb yn y ge\u0302m cynyddu\u2019n enfawr ar y cefn o lwyddiant Pencampwriaeth UEFA EURO Merched 2022, mae\u2019r nifer o docynnau sydd wedi\u2019i werthu am y ge\u0302m yn erbyn Slofenia wedi mynd heibio\u2019r nifer a oedd yn y dorf ar gyfer y ge\u0302m yn erbyn Slofenia mis Hydref diwethaf, pan wnaeth dorf o 5,455 creu hanes."}, {"text_idx": "#000008", "text": "Mae CBDC wedi gosod targed o 10,000 o bobl i fynychu\u2019r ge\u0302m yn erbyn Slofenia ar nos Fawrth 6ed o Fedi, a bydd cefnogaeth Y Wa\u0302l Goch yn chwarae rhan enfawr wrth i Gymru ceisio creu hanes."}, {"text_idx": "#000009", "text": "Mae clybiau ac ysgolion ledled Cymru wedi cymryd mantais o gynnig archebu tocynnau fel grw\u0302p trwy\u2019r CBDC, gyda phrisiau gostwng ar gael am \u00a32 i blant a 6 i oedolion. Mae\u2019r cynnig i archebu fel grw\u0302p ar gael tan ddydd Mercher 24ain o Awst trwy\u2019r ffurflen yma."}, {"text_idx": "#000010", "text": "\u201cRwy\u2019n hynod o gyffrous fydd Y Wal Goch yn dod yn ei rhifau ac yn ein cefnogi ni, trwy greu sw\u0302n yn y stadiwm a chreu hanes unwaith eto yn yr ymgyrch hon. Mae\u2019r gefnogaeth yn meddwl y byd i ni fel chwaraewyr, diolch. Mae ge\u0302m y merched wedi gweld twf enfawr yn ddiweddar, yn enwedig efo\u2019r Bencampwriaeth EUROs i\u2019w weld ym mhob man, ac ni\u2019n methu aros i weld effaith hynny ar ein gemau yma yng Nghymru. Rwy\u2019n gobeithio bydd y ge\u0302m yn erbyn Slofenia yn noswaith hanesyddol i be\u0302l-droed Cymru.\u201d"}, {"text_idx": "#000011", "text": "Fydd y ge\u0302m yn erbyn Slofenia yn chwarae rhan enfawr yn daith Cymru i gyrraedd gemau ail-gyfle Cwpan y Byd Merched FIFA am y tro gyntaf. Bydd carfan Gemma Grainger yn gobeithio creu hanes, gyda phedwar pwynt o\u2019r ddwy ge\u0302m olaf yn erbyn Groeg (i ffwrdd o adre, dydd Gwener 2il o Fedi) a Slofenia (Stadiwm Dinas Caerdydd, dydd Mawrth 6ed o Fedi), yn sicrhau lle Cymru yn y gemau ail-gyfle."}, {"text_idx": "#000012", "text": "Gall cefnogwyr prynu tocynnau ar \u00a38 i oedolion a \u00a34 i blant."}]